Люблю беларускую літаратуру і шмат чытаю на роднай мове. Толькі вось апошнім часам у нашай літаратуры сустракаецца вельмі мала цікавых, якасных, а галоўнае — пазітыўных твораў. Але трапляюцца вельмі добрыя ды цікавыя рэчы, ад якіх цяжка адарвацца. Іх прыемна чытаць самому і прапаноўваць іншым. Вось пра такі твор, а дакладней — пяць твораў, аб’яднаных аднымі і тымі ж героямі, хачу распавесці. Наўрад ці яны пацягнуць на аналаг “Вайны і міру”, пра які зараз так шмат гавораць, але прачытаць іх варта.